Tommy Rustad  Foto: Micke Fransson / McKlein / Volkswagen Sweden 
Tommy Rustads bil under løp
Rustad med trofé etter å ha blitt europamester i rallycross supercar 2015
**Tommy Rustad** (født 3. september 1968) er en norsk bilsportsutøver. Han begynte sin karriere i Gokart som 15 åring og begynte med rallycross I 1987 etter å ha tatt førerkort på sin 18-årsdag. Gikk over til internasjonal asfaltracing i 1992 og ble der tidenes mestvinnende normann i internasjonal racing i nyere tid. Han har kjørt racing for ulike team i Europa og i Sverige t.o.m. 2012 (med unntak av 2006 hvor han kjørte EM Rallycross). Fra 2013 har Tommy kjørt Rallycross igjen og toppet sin merittliste med EM-gull i Rallycross Supercar i 2015.

Han mottok Eugenprisen i 1997.

Han er også kjent fra TV-programmet *Autofil* på NRK, hvor han tester biler sammen med Jan Erik Larssen og *Broom* på TV 2, også i sammen med Jan Erik Larssen.

Hans datter Isabell Rustad er også en internasjonal racingfører.

Rustad i tet under løp  Foto: Tony Welam / Volkswagen Sweden / McKlein

Karriere
--------

* 1968 – 1983 Oppvokst med pappa Ola som aktiv bilsportsutøver.
* 1984 – 1986 Go-Kart
* 1987 - 1992 Rallycross
* 1993 - 1996 Formel Racing
* 1997 - 2005 Baneracing
* 2006       EM Rallycross
* 2007 – 2012 Baneracing
* 2013 -  2015 Rallycross

### Volvo-perioden

Fra 1987 til 1992 ble Tommy Norgesmester seks ganger, vant Nordisk en gang og sikret seg hele 48 seire i rallycross og bakkeløp før han vendte nesa ut i Europa.

Men ut i Europa betydde ikke noe endelig farvel til Volvo-organisasjonen som også var ansvarlig for salg av Renault. Tommy gjorde seg bemerket i Formel Renault og Sport Spider ute i Europa. Han kjørte også Trophé Andros – en serie med isracing før han dro til BTCC og ble mester i privatklassen – i en Renault.

### STCC

Tommy debuterte i STCC i 1999 for Nissan og ble mester etter masse intense fighter med tøffe konkurrenter i 2000. Et par år kjørte han ETCC i Europa før han igjen var på plass i det svenske mesterskapet hvor han med unntak av sesongen 2006 har kjørt for Opel. 

I 2008-sesongen er den rutinerte føreren på plass i det svært profesjonelle fabrikkteamet til Volvo, og dermed bør forholdene ligge til rette for et lykkelig ekteskap. Teamkollega er den rutinerte svensken, Robert Dahlgren. Volvo skal profilere sine E85-biler, og årets racer er en nybygget C30 som skal tankes med bioetanol under slagordet Volvo Green Racing. Bilen er 100 prosent svenskbygget av det profesjonelle teamet Polestar Racing som har et 18 manns team til å drifte Volvos STCC-satsning.

Tommy Rustads karriere, punktvis
--------------------------------

* Norsk Mester Bakkeløp 1989-1990-1991.
* Norsk Mester Rallycross 1989-1990-1991.
* Nordisk Mester Rallycross 1991.
* Svensk Mester Formel Opel 1993.
* Europamester Renault Sport Spider 1997.
* Engelsk Mester BTCC Privat cup 1998.
* Norsk Mester Baneracing 1999.
* Norsk Mester NTCC 2000.
* Svensk Mester STCC 2000.
* Norsk Mester Baneracing 2000.
* Europamesterskapet ETCC 2001 – 3 plass.
* EM Rallycross div. 1. 2006 – 3 plass.
* Svensk Mester STCC 2009.
* FIA Europamester i Rallycross Supercar 2015

### Statistikk

* Kjørt rundt 530 billøp
* Vunnet 123 billøp[]
* Hvorav 54 i utlandet[]
* 16 Mesterskapstitler
* Kjørt 9 forskjellige bilmerker[]
* Kjørt løp i 20 europeiske land og 1 løp i Canada[]
* «Brukt» over 110 millioner kroner totalt[]

Referanser
----------

1. ↑  «TOMMY RUSTAD ER STCC-VINNER!», fra nettstedet bilsport.no 26. september 2009
2. ↑  «TOMMY RUSTAD BLE EUROPAMESTER!», fra nettstedet bilsport.no 18. oktober 2015
3. 1 2  Tømmersjåfør med hjelmlengsel, fra *Transportmagasinet*, 23. november 2011

Eksterne lenker
---------------

* (en) Tommy Rustad – Driver Database Rediger på Wikidata

* (en) Tommy Rustad – Motorsport Stats Rediger på Wikidata

* (en) Tommy Rustad – eWRC-results.com Rediger på Wikidata
* Om Tommy Rustad Arkivert 26. november 2015 hos Wayback Machine. fra marklundmotorsport.se (svensk)

| * v
* d
* r
*Mesternes Mester* 2022 |
| --- |
| Sted | 
* Kristiansand
* Lillesand

 |
| Programleder | 
* Aksel Lund Svindal

 |
| Deltakere | 
* Nils Jakob Hoff (1), roing
* Bjørn Einar Romøren (2), hopp
* Øystein Pettersen (3), langrenn
* Madeléne Rubinstein (4), judo
* Anja Hammerseng-Edin (5), håndball
* Nadya Khamitskaya Andersen (6), dans
* Ida Njåtun (7), skøyter
* Linn-Kristin Riegelhuth Koren (8), håndball
* Tommy Rustad (9), bilsport

 |

|  |  |
| --- | --- |
| Oppslagsverk/autoritetsdata | Store norske leksikon
 |